stanford-oval/wikipedia huggingface dataset:
Irakli Tsereteli
Elämäkerta

Tseretelin isä Georgi Tsereteli oli merkittävä gruusialainen kirjailija ja aatelisruhtinas. Vuonna 1900 Irakli pääsi Moskovan yliopiston oikeustieteelliseen tiedekuntaan. Siellä hän osallistui opiskelijoiden liikehdintään johtotasolla. Hänet karkotettiin Siperiaan vuonna 1901, josta hän vapautui 1903. Hän organisoi siten Venäjän sosialidemokraattisen puolueen Tbilisin komiteaa. Puolueensa toisesta edustajakokouksesta lähtien hän lukeutui menševikkeihin ja toimi Kvali-lehden päätoimittajana.
Vuonna 1904 Tsereteli pääsi Berliinin yliopistoon. Huolimatta sairastamastaan tuberkuloosista hän päätti palata Venäjälle 1905 vallankumousyrityksen yhteydessä. Vuonna 1907 hänet valittiin toiseen Venäjän duumaan, jossa hän toimi sosialidemokraattien ryhmäjohtajana ja maatalouskomission jäsenenä. Tsaari Nikolai II:n lakkautettua duuman jo samana vuonna Tsereteli tuomittiin pakkotyöhön viideksi vuodeksi. Sairauden vuoksi tuomio muutettiin kuudeksi vuodeksi vankeutta ja karkotukseksi Siperiaan.
Helmikuun vallankumouksen 1917 jälkeen Tsereteli osallistui työläisten neuvostojen organisointiin Irkutskissa sekä Pietarissa. Tähän aikaan hän oli Venäjän näkyvimpiä menševikkejä. Hänet lähetettiin keväällä 1917 ottamaan selvää tilanteesta sotarintamalla. Hän päätyi suosittelemaan demokratian puolustajille rintamien vahvistamista ja joukkojen lisämobilisointia. Tässä hän joutui jyrkkään vastarintaan bolševikkijohtaja Leninin kanssa, jonka huhtikuun teesit edellyttivät rauhantekoa ilman aluevaatimuksia. Toukokuussa 1917 Tseretelistä tuli väliaikaisen hallituksen posti- ja lennätinministeri. Hän vahvisti yhteistyötä porvarillisen Kadettipuolueen kanssa.
Bolševikkien suorittaman lokakuun vallankumouksen jälkeen Tsereteli siirtyi Gruusiaan valmistelemaan maan itsenäistymistä vuonna 1919. Puna-armeija voitti sielläkin 1921, jolloin Tsereteli emigroitui Ranskaan. Vuodesta 1940 alkaen hän asui New Yorkissa Yhdysvalloissa.
Irakli Tsereteli osallistui Neuvostoliiton jo synnyttyä emigranttina toisen internationaalin toimeenpanevan komitean työskentelyyn Gruusian edustajana.
Aiheesta muualla

Spartacus Schoolnetin artikkeli englanniksi
The Moscow Times Context, kuvallinen artikkeli (Arkistoitu – Internet Archive)
Hillitön elämä

| Hillitön elämä Samae Koskinen |
| --- | --- | --- |

Studioalbumin tiedot
 Julkaistu: 22. syyskuuta 2017
 Formaatti: CD, LP, digitaalinen
 Tuottaja(t): Samae Koskinen, Jonas Olsson
 Tyylilaji: pop
 Kesto: 32.17
 Levy-yhtiö: Johanna Kustannus
Listasijoitukset
  38.
Samae Koskisen muut julkaisut
| Henkilökohtainen ennätys 2015 | Hillitön elämä 2017 | Maidstone 2019 |
Hillitön elämä on Samae Koskisen kuudes studioalbumi, joka julkaistiin 22. syyskuuta 2017. Se debytoi Suomen virallisen listan sijalla 38.
Levyllä vierailee Pohjolanrinteen Koulun oppilaista koottu lapsikuoro kappaleella Syy herätä, kappaleella kuullaan myös enemmän pianoa ja jousiyhtyettä.
Osa levyn biiseistä syntyi ulkomaanmatkoilla kuten Syy herätä Medwayjoen rannalla Englannin Kentissä ja levyn nimikkobiisi autoajelun aikana.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tosi hyvä | Samae Koskinen | 3.27 |  |  |  |  |  |  |
| 2. | Hillitön elämä | Samae Koskinen | 3.57 |  |  |  |  |  |  |
| 3. | Aurinko, ystävä ja kaljaa | Samae Koskinen | 2.57 |  |  |  |  |  |  |
| 4. | Sunnuntaiaamu | Samae Koskinen | 3.33 |  |  |  |  |  |  |
| 5. | Syy herätä | Samae Koskinen | 3.40 |  |  |  |  |  |  |
| 6. | Hattu täynnä dopamiinii | Samae Koskinen | 3.29 |  |  |  |  |  |  |
| 7. | Musta piste | Samae Koskinen | 3.44 |  |  |  |  |  |  |
| 8. | Tanssin kunnes kaikki tämä häviää | Samae Koskinen | 3.05 |  |  |  |  |  |  |
| 9. | Otetaan takas minkä tää pimeys vei | Samae Koskinen | 3.10 |  |  |  |  |  |  |
| 10. | Jonnet ei muista | Samae Koskinen | 3.15 |  |  |  |  |  |  |
Hirsitaloteollisuus (järjestö)

| Hirsitaloteollisuus ry |
| --- | --- |

Perustettu:  1997
Tyyppi:  Aatteellinen yhdistys
Toimiala:  Toimialajärjestöjä
Päämaja:  Helsinki
puheenjohtaja:  Esko Rintamäki
Päätöksentekoelin:  hallitus
Kattojärjestö:  Puutuoteteollisuus ry
Aiheesta muualla
Hirsitaloteollisuus ry
Infobox OKVirheellinen NIMI-arvo: 
Hirsitaloteollisuus ry on suomalaisten hirsitalotehtaiden yhteinen järjestö, jonka jäsenyritykset noudattavat suunnittelussa ja tuotannossaan tarkasti rakentamisen määräyksiä ja toimituksissa alalla yhdessä hyväksyttyjä ehtoja.
Hirsitaloteollisuus edustaa merkittävää teollisuudenhaaraa ja jäseninä on vuonna 2016 yhteensä 17 yritystä. Yhdistyksen jäsenyritykset valmistavat yli 80 % kaikista Suomessa tehtävistä hirsirakennuksista ja tuotteita viedään yli 40 maahan. Viennin osuus tuotannosta on yli 30 %. Hirsitaloteollisuus ry on Puutuoteteollisuus ry:n yhdistysjäsen.
Jaakko Jokinen

| Jaakko Jokinen> Henkilötiedot |
| --- | --- |
Syntynyt: 17. heinäkuuta 1993 (ikä 31) Jämsä, Suomi
Kansalaisuus:   Suomi
Jääkiekkoilija
Lempinimi:  Jaska, Zacky
Pelipaikka:  puolustaja
Maila:  vasen
Pituus:  189 cm
Paino:  93 kg
Seura
Seura:  WSV Sterzing/Vipiteno Broncos
Sarja:  AlpsHL
Pelinumero:  7
Pelaajaura
Pääsarjaura:  2015–
Aik. seurat:  JYP-Akatemia (Mestis) JYP (SML) HC Vita Hästen (Allsv.) Gladiators HT (II-div.)
Jaakko Jokinen (s. 17. heinäkuuta 1993 Jämsä) on suomalainen jääkiekkopuolustaja, joka pelaa monikansallisen Alps Hockey Leaguen italialaisjoukkue WSV Sterzing/Vipiteno Broncosissa.
Ura

Jokinen on Jämsän Kiekko-Susien kasvatti. Hän siirtyi C-juniori-ikäisenä JYPiin. Hän toimi kaudella 2008–2009 seuran C-nuorten kapteenina. Kauden 2009–2010 päätteeksi Jokinen voitti B-nuorten I-divisioonan hopeaa ja kausi 2010–2011 päättyi A-nuorten Suomenmestaruuteen. Kaudella 2011–2012 hän debytoi miesten peleissä pelattuaan yhdeksän Mestis-ottelua JYP-Akatemiassa ilman tehopisteitä.
Kaudeksi 2012–2013 Jokinen teki Mestis-sopimuksen JYP-Akatemian kanssa. Hänen tulokaskautensa toi siellä 30 runkosarjaottelussa tehot 2+4=6. Kaudeksi 2015–2016 Jokinen nimettiin JYP-Akatemian varakapteeniksi. Hän debytoi kauden aikana myös JYPin SM-liigajoukkueessa. Jokinen teki liigadebyyttinsä loukkaantumissuman aikana 20. marraskuuta 2015 Pelicansia vastaan. Hänet merkittiin JYPin kakkospuolustajapariin Mikko Luoman viereen. Jokinen sai ottelussa jääaikaa 11.06 minuuttia. Hän jäi lopulta loppukaudeksi JYPin SM-liigavahvuuteen ja Jokinen teki seuran kanssa maaliskuussa 2016 kaksivuotisen jatkosopimuksen. Noin viikkoa myöhemmin hän teki liigauransa avausmaalin 8. maaliskuuta 2016 runkosarjan toiseksi viimeisellä kierroksella vieraissa Oulun Kärppiä vastaan. Jokisen osuma jäi JYPin 2–4-voittoon päättyneen ottelun ratkaisumaaliksi. Kaikkiaan hänen tulokaskautensa SM-liigassa toi 22 runkosarja- ja yhdeksässä playoff-ottelussa tehot 1+5=6.
Jokinen jäi kaudella 2016–2017 JYPissä pieneen rooliin ja pelasi vain yhdeksän SM-liigaottelua. Hän pelasi kauden aikana 11 ottelua JYP-Akatemian vahvuudessa. Lokakuussa 2017 Jokinen teki JYPin kanssa kaksivuotisen, kevääseen 2020 asti ulottuvan jatkosopimuksen. Ensimmäisellä kokonaisella SM-liigakaudellaan 2017–2018 hän teki 51 runkosarja- ja kahdessa playoff-ottelussa tehot 2+6=8. Jokinen voitti kauden aikana myös Mestarien liigan mestaruuden. Kaudella 2018–2019 hän pelasi JYPissä vain 15 runkosarja- ja kuusi CHL-ottelua pitkälti lokakuussa 2018 tulleen alaraajavamman vuoksi. Kuntouduttuaan Jokinen jäi joukkueessa varsin pieneen rooliin. Hän pelasi kauden aikana myös kuusi ottelua lainalla Mestis-joukkue KeuPa HT:ssä. Kaudella 2019–2020 Jokinen kärsi käsivammasta ja hän pelasi vain 19 runkosarjaottelua sekä kaksi ottelua lainalla KeuPassa.
Kaudeksi 2020–2021 Jokinen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue HC Vita Hästeniin. Kaudeksi 2021–2022 hän palasi Suomeen ja siirtyi vuoden mittaisella sopimuksella II-divisioonajoukkue Gladiators HT:hen. Jokinen voitti Savo-Karjala -alueen mestaruuden.
Jokinen pohti jo pelaajauransa lopettamista, mutta hän siirtyi kaudeksi 2022–2023 vuoden mittaisella sopimuksella monikansallisen Alps Hockey Leaguen italialaisjoukkue WSV Sterzing/Vipiteno Broncosiin. Joukkuetta valmentaa Jokiselle JYPin organisaatiosta tuttu Jussi Tupamäki.
Heuchler

| Heuchler Megaherz |
| --- | --- | --- |

Studioalbumin tiedot
 Julkaistu: 25. heinäkuuta 2008
 Tyylilaji: industrial metal
 Kesto: 52.2 60.17 (Limited Edition)
 Levy-yhtiö: ZYX
Listasijoitukset
  31.
Megaherzin muut julkaisut
| 5 2004 | Heuchler 2008 | Götterdämmerung 2012 |
Singlet albumilta Heuchler
 ”Mann von Welt” Julkaistu: 27. kesäkuuta 2008
Heuchler (teeskentelijä) on saksalaisen industrial metal -yhtye Megaherzin kuudes täyspitkä studioalbumi. Se julkaistiin 25. heinäkuuta 2008. Kyseessä on ensimmäinen albumi, jolla laulaa yhtyeen uusi vokalisti Alexander "Lex" Wohnhaas. Myös muilta osin kokoonpanoon tuli muutoksia, kun rumpaliksi valittiin Jürgen "Bam Bam" Wiehler.
Single

Single Mann von Welt julkaistiin 27. kesäkuuta 2008. Se on saatavana kahtena eri versiona, joista laajemmalle on koottu muutamia edellisten albumien kappaleita. Suppeammalla versiolla on Mann von Welt -kappaleen lisäksi Es brennt, joka julkaistiin alun perin  vuonna 2002 Herzwerk II -albumin yhteydessä.
Heuchler

Heuchler
Das Tier
Ebenbild
Mann von Welt
Fauler Zauber
Mein Gral
L'Aventure
Schau in mein Herz
Kaltes Grab
Alles nur Lüge
Morgenrot
Heuchler > Limited Edition

Das Tier (Orchester version)
Das Tier (Orchester only-version)
Aiheesta muualla

Viralliset sivut (saksaksi)
Viralliset sivut (englanniksi)
Viralliset sivut (venäjäksi)
Harmio

| Harmio |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Harmiot Berteroa
Laji::  incana
Kaksiosainen nimi
 Berteroa incana  (L.) DC. 
Katso myös
   Harmio Wikispeciesissä   Harmio Commonsissa 
Infobox OKNimi-testi OK: 
Harmio eli idänharmio (Berteroa incana) on kaksi- tai monivuotinen valkokukkainen ristikukkaiskasvi.
Ulkonäkö ja koko

Jäykkävartinen harmio kasvaa 20–50 cm korkeaksi. Varsi on harmahtava ja karvainen. Lehtiä on runsaasti, ja ne ovat suikeita sekä lähes ehytlaitaisia. Alimmat lehdet ovat ruodillisia ja sijaitsevat ruusukkeena maanrajassa. Valkoiset kukat ovat ristikukkaiseksi isot, noin senttimetrin kokoiset halkaisijaltaan. Terälehdet ovat kaksihalkoisia. Kasvin hedelmät eli lidut ovat vajaan senttimetrin pituisia, pitkulaisia, pulleita ja karvaisia. Harmio kukkii heinä-elokuussa.
Levinneisyys

Harmiota tavataan laajalla alueella Ranskasta ja Italiasta itään aina Keski-Siperiaan saakka, ja Balkanilta ja Kaukasukselta Pohjoismaihin saakka. Lajia tavataan myös Pohjois-Amerikasta, jonne se on levinnyt ihmisen mukana.
Suomessa harmion levinneisyys on laikuttaista ja painottuu Etelä- ja Kaakkois-Suomeen, vaikka yksittäisiä havaintoja on Lapista saakka. Yleisimmin kasvia kasvaa kaupunkiseuduilla, kuten Lappeenrannassa, Kouvolassa, Helsingissä ja Tampereella. Suomeen harmio lienee levinnyt pääasiassa autonomian aikana rehuviljan mukana Venäjältä. Niinpä se on yleisin vanhoilla ratsuväen paikkakunnilla kuten Lappeenrannassa. Laji on viime vuosikymmeninä taantunut.
Elinympäristö

Harmio on tyypillinen kaupunkikulttuuriympäristön kasvi. Sitä tavataan ratapihoilla, kuivilla joutomailla, kaatopaikoilla, vanhoilla kasarmialueilla, satamissa, myllyillä ja aikaisemmin myös pellonpientareilla.
Aiheesta muualla

Suomen Lajitietokeskus: Harmio (idänharmio) – Berteroa incana
Kasviatlas 2022: Harmion eli idänharmion (Berteroa incana) levinneisyys Suomessa.
Luontoportti: Harmio (Berteroa incana)
Pohjolan kasvien pauloissa: Berteroa incana – harmio, idänharmio
ITIS: Berteroa incana (englanniksi)
United States Department of Agriculture (USDA): Berteroa incana (englanniksi)
Flora of China: Berteroa incana (englanniksi)
Hod Stuart

Hod Stuart kuuluu siihen 12 pelaajan joukkoon, joka valittiin Hockey Hall of Fameen heti perustamisvaiheessa.
William Hodgson "Hod" Stuart (20. helmikuuta 1879 – 23. kesäkuuta 1907 Ottawa, Ontario) oli kanadalainen ammattilaisjääkiekkoilija. Puolustajana pelannut Stuart pelasi myös jalkapalloa. Hän saavutti 1907 Stanley Cupin Montreal Wanderersin joukkueessa. Seuraavana kesänä hän kuoli onnettomuudessa. Hänet otettiin Hockey Hall of Fameen veljensä Brucen kanssa 1945, jolloin kunniagalleria perustettiin.
Hillin pallo

Hillin pallo on taivaankappaleen ympärillä oleva vyöhyke, jossa tämän taivaankappaleen vetovoima hallitsee. Esimerkiksi Maan ympärillä on vyöhyke, jolla jokin kappale voi kiertää Auringon sijaan Maata, koska maan vetovoima on tällä alueella voimakkaampi. Hillin pallon määritti amerikkalainen tähtitieteilijä George William Hill. Hillin palloa kutsutaan myös toisen keksijänsä Édouard Rochen mukaan Rochen palloksi.
Hillin pallon merkitys on siinä, että sen sisäpuolella dynamiikka on olennaisesti kahden kappaleen välistä ja muiden taivaankappaleiden vaikutukset vain vähäisiä häiriöitä.
Hillin pallon laskeminen

Jos pienemmän kappaleen massa on m ja se kiertää raskaampaa kappaletta M etäisyydellä a, Hillin pallon säde r pienemmälle kappaleelle on
Käytännössä vakaita satelliittiratoja on vasta 1/2 – 1/3 Hillin säteen päässä, taannehtivat eli retrogradiset radat ovat vakaampia kuin myötäsuuntaiset radat. Usein käytetään 1/3 Hillin sädettä. Taannehtiva rata on yleisen kiertoliikkeen vastainen: jos Jupiter kiertää Aurinkoa myötäpäivään päin, retrogradinen rata on vastapäivään päin.
Tilanteessa, jossa ollaan hyvin lähellä suurta kappaletta, Hillin pallo uppoaa helposti pienten kappaleiden sisään, jolloin stabiileija kiertoratoja ei ole lainkaan.
Aiheesta muualla

Gravity Page 5 (Arkistoitu – Internet Archive)
Orbits in Strongly Curved Spacetime
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hill sphere
Käännös suomeksi
Hiiu (kunta)

| Hiiu vald |
| --- | --- |
 Itämeren rannikkoa Hiiussa
 lippu:  vaakuna
 Hiiun sijainti Virossa
 Koordinaatit: 59°00′00″N, 22°45′00″E 
Valtio:  Viro
Maakunta:  Hiidenmaa
Hallinto:  
 – Kunnanjohtaja:  Reili Rand
Pinta-ala:  
 – Kokonaispinta-ala:  384 km²
Väkiluku (2015):  4 159
 – Väestötiheys:  10,8 as./km²
 
 www.hiiuvald.ee 
Infobox OKVirheellinen NIMI-arvo: 
Hiiu oli kunta Hiidenmaan saarella Virossa. Hiiun kunta syntyi 30.10.2013, kun Kärdlan kaupunki ja Kõrgessaaren kunta yhdistettiin. Kunnanjohtajaksi tuli Kärdlan viimeinen kaupunginjohtaja Georg Linkov. Kunnanjohtajana toimi marraskuusta 2015 Reili Rand.
Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi.
Kõpun ikivanha majakka sijaitsee Hiiussa.
Kylät

Hiiun kunta koostui Kärdlan epäitsenäisestä kaupungista (vir. vallasisene linn), Kõrgessaaren pienkauppalasta (vir. alevik) ja 58 kylästä: Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna,  Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi.
Aiheesta muualla

Kuvia tai muita tiedostoja aiheesta Hiiu Wikimedia Commonsissa
Isabelle

Isabelle voi tarkoittaa seuraavia asioita:
Isabelle, ranskalainen naisen etunimi
M/S Isabelle, Tallinkin matkustaja-autolautta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isabelle”, voi hakea sivunnimihaulla, laajalla sivunnimihaulla tai tekstihaulla.
Hirsjärven työväentalo Venhola

| Venhola> Hirsjärven työväentalo |
| --- | --- |
Sijainti:  Hirsjärvi, Somero
Rakennuttaja:  yksityinen
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hirsjärven työväentalo Venhola oli Someron kaupungin Hirsjärven kylässä sijainnut työväentalo.
Historiaa

Hirsjärven työväenyhdistys perustettiin vuonna 1907. Vuonna 1916 eräs työväenliikkeen kannattaja, seppä nimeltä Venhola, tarjosi taloaan työväentaloksi. Talo tunnettiin Venholana.
Sisällissodan aikaan talolla majaili punakaartilaisia. Sen jälkeen yhdistyksen toiminta oli katkoksissa, ja se käynnistettiin uudelleen kesäkuussa 1919. Samana syksynä yhdistyksen nimi muutettiin Ihamäen työväenyhdistykseksi. Toiminta oli 1920-luvun puoleenväliin saakka vilkasta, ja yhdistyksen jäsenmäärä oli 40–70 henkeä vuosina 1919–1925. Vuonna 1926 jäsenmäärä oli enää 12. Vuonna 1928 Ihamäen työväenyhdistys päätti liittyä Someron työväenyhdistykseen. Talo myytiin huutokaupalla samana vuonna.
Harvey Korman

| Harvey Korman |
| --- | --- |

Henkilötiedot
Koko nimi:  Harvey Herschel Korman
Syntynyt: 15. helmikuuta 1927  Chicago, Illinois
Kuollut: 29. toukokuuta 2008 (81 vuotta)  Los Angeles, Kalifornia
Näyttelijä
Aktiivisena:  1961–2001
Merkittävät roolit:  Useita rooleja (The Carol Burnett Show)
Palkinnot
 Emmy (1969, 1971, 1972, 1974) Golden Globe (1975) 
Aiheesta muualla
IMDb 
Elonet
Harvey Herschel Korman (15. helmikuuta 1927 Chicago, Illinois – 29. toukokuuta 2008 Los Angeles, Kalifornia) oli yhdysvaltalainen näyttelijä.
Ura

Hän esiintyi televisiouransa aikana muun muassa The Danny Kaye Show’ssa (1963–1967) ja The Carol Burnett Show’ssa (1967–1978). Korman esiintyi myös lukuisissa elokuvissa. Näistä muutamia ovat komediat Villiä hurjempi länsi (1974), Mel Brooksin mieletön maailmanhistoria (1981) ja Isäni on turbomies (1996).
Korman myös ääninäytteli Tomissa & Jerryssä ja Kivisissä ja Sorasissa. Hänelle myönnettiin neljä Emmy-palkintoa ja yksi Golden Globe.
Korman kuoli 81-vuotiaana 30. toukokuuta 2008. Hän oli kärsinyt verenkiertohäiriöstä.
Hannah Montana (täsmennyssivu)

Hannah Montana voi tarkoittaa:
Televisiosarja

Hannah Montana, Disney Channelin televisiosarja
Hannah Montana, sarjan päähenkilön Miley Stewartin alter ego. Hahmoa esittää Miley Cyrus.
Luettelo sarjan jaksoista
Hannah Montana (1. tuotantokausi)
Hannah Montana (2. tuotantokausi)
Hannah Montana (3. tuotantokausi)
Hannah Montana (4. tuotantokausi)
DVD:t

Hannah Montana: Livin' the Rock Star Life!, ensimmäinen Hannah Montana DVD.
Hannah Montana: Pop Star Profile tai Hannah Montana: Behind The Spotlight Isossa-Britanniassa, toinen Hannah Montana DVD.
Hannah Montana: Life's What You Make It, kolmas Hannah Montana DVD.
Hannah Montana: One in a Million, neljäs Hanna Montana DVD.
Suomeksi ilmestyneet DVD:t
Hannah Montana 1: Rokkitähden salaisuus
Elokuvat

Hannah Montana & Miley Cyrus: Best of Both Worlds Concert, kuvattu elokuva Hannah Montanan konserttikiertueelta.
Hannah Montana: The Movie, sarjaan pohjautuva elokuva, joka sai ensi-iltansa aikaisin 2009.
Musiikki

Soundtrack-levyt
Hannah Montana soundtrack, 1. tuotantokauden soundtrack
Hannah Montana 2: Meet Miley Cyrus, 2. tuotantokauden soundtrack sekä Miley Cyrusin debyyttialbumi.
Hannah Montana 3, 3. tuotantokauden soundtrack
Hannah Montana 4, 4. tuotantokauden soundtrack
Best of Both Worlds Concert, soundtrack The Best of Both Worlds Tour -elokuvasta
Erikoisalbumit
Hannah Montana Holiday Edition, erikoisalbumi
Hannah Montana Special Edition, erikoisalbumi
Hannah Montana 2: Rock Star Edition, erikoisalbumi
Karaokealbumit
Hannah Montana: Disney's Karaoke Series, karaokealbumi, joka sisältää monia Hannah Montanan kappaleita
Konsertit

Hannah Montana: Live in London (Miley Cyrus on Hannah Montana)
Best of Both Worlds Tour, vuosien 2007/2008 konserttikiertue, sisältää yli 56 esiintymistä
Videopelit

Hannah Montana (videopeli)
Hannah Montana: Spotlight World Tour
Hannah Montana: Music Jam
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hannah Montana”, voi hakea sivunnimihaulla, laajalla sivunnimihaulla tai tekstihaulla.
Ivar Hansen

| Ivar Hansen> Kansankäräjien puhemies |
| --- | --- |
 26. maaliskuuta 1998 – 11. maaliskuuta 2003  
Edeltäjä:  Erling Olsen
Seuraaja:  Christian Mejdahl
Tanskan julkisten töiden ministeri (liikenneministeri)
 Anker Jørgensenin III hallitus 30. alokuuta 1978 – 26. lokakuuta 1979  
Edeltäjä:  Kjeld Olesen
Seuraaja:  Jens Risgaard Knudsen
Kansankäräjäedustaja
 1973–2003  
Henkilötiedot
Koko nimi:  Ivar Christian Hansen
Syntynyt: 1. marraskuuta 1938 Agerbæk, Tanska
Kuollut: 11. maaliskuuta 2003 (64 vuotta)
Tiedot
Puolue:  Venstre
Ivar Christian Hansen (1. marraskuuta 1938 Agerbæk – 11. maaliskuuta 2003) oli tanskalainen Venstren poliitikko. Hän istui kansankäräjillä vuosina 1973–2003 ja toimi niiden puhemiehenä 1998–2003. Lisäksi hän toimi Tanskan liikenneministerinä 1978–1979. Hansen kuoli äkillisesti sydänkohtaukseen 64-vuotiaana, jolloin hän vielä toimi kansankäräjien puhemiehenä. Kuolema tapahtui maatalousministeri Mariann Fischer Boelin asunnossa.
Aiheesta muualla

Ivar Hansen Tanskan kansankäräjien verkkosivuilla (tanskaksi)
Ivar Harrie

| Ivar Harrie |
| --- | --- |

Henkilötiedot
Syntynyt: 1899 Stora Harrie, Skåne, Ruotsi
Kuollut: 1973 (73–74 vuotta)
Kansalaisuus:  ruotsalainen
Ammatti:  toimittaja, kirjailija
Muut tiedot
Koulutus: Lundin yliopisto
Ivar Harrie (1899 Stora Harrie – 1973) oli ruotsalainen toimittaja ja kirjailija. Hän opiskeli Lundin yliopistossa ja työskenteli muun muassa Göteborgs Handels- och Sjöfarts-Tidningissä ja Dagens Nyheterissä ennen siirtymistään Expresseniin, joka ensimmäisenä päätoimittajana hän toimi 1944–1959. Harrie käänsi kreikan- ja ranskankielistä kaunokirjallisuutta sekä julkaisi omia kritiikeitä ja esseitä.
Aiheesta muualla

Kuvia tai muita tiedostoja aiheesta Ivar Harrie Wikimedia Commonsissa
Jacqueline Wiles

Jacqueline Wiles (2017)
Jacqueline Wiles (s. 13. heinäkuuta 1992) on yhdysvaltalainen alppihiihtäjä, joka edustaa White Pass Ski Club -seuraa. Parhaat saavutukset hänellä on syöksylaskusta. Hän on sijoittunut maailmancupin osakilpailuissa kerran to8seksi kahdesti kolmanneksi ja arvokilpailuissa parhaimmillaan 12:nneksi.
Alppihiihdon maailmancupissa Wiles kilpaili ensimmäisen kerran Beaver Creekin syöksylaskussa marraskuussa 2013. Ensimmäiset maailmancupin pisteensä hän saavutti Cortina d’Ampezzon syöksylaskussa tammikuussa 2014 oltuaan 15:s. Kymmenen parhaan joukkoon hän sijoittui ensimmäisen kerran oltuaan kymmenes Lake Louisen supersuurpujottelussa joulukuussa 2016. Ensimmäisen palkintosijansa hän saavutti oltuaan kolmas Altenmarkt-Zauchenseen syöksylaskussa tammikuussa 2017. Vuotta myöhemmin hän oli kolmas Cortina d'Ampezzon syöksylaskussa. Tammikuussa 2024 hän sijoittui Cortina d'Ampezzon jälkimmäisessä syöksylaskussa toiseksi.
Wiles sijoittui nuorten maailmanmestaruuskilpailuissa parhaimmillaan kahdeksanneksi alppiyhdistetyssä ja yhdeksänneksi syöksylaskussa vuonna 2013. Ensimmäisissä aikuisten arvokilpailuissaan Sotšin olympialaisissa 2014 hän sijoittui syöksylaskussa 26:nneksi. Vailin / Beaver Creekin MM-kilpailuissa 2015 hän sijoittui alppiyhdistetyssä 17:nneksi. Sankt Moritzin MM-kilpailuissa 2017 hän oli syöksylaskussa 12:s. Cortina d’Ampezzon MM-kilpailuissa 2021 hän sijoittui syöksylaskussa 24:nneksi ja supersuurpujottelussa 32:nneksi. Pekingin olympialaisissa 2022 hän päätyi syöksylaskussa 21:nneksi.